b"\n_START_ARTICLE_\nLicheng (Changzhi)\n_START_PARAGRAPH_\nLicheng (kinesisk: \xe9\xbb\x8e\xe5\x9f\x8e\xe5\x8e\xbf; pinyin: L\xc3\xadch\xc3\xa9ng Xi\xc3\xa0n) er et fylke i provinsen Shanxi i Folkerepublikken Kina. Det er del av byprefekturet Changzhi._NEWLINE_Befolkningen var p\xc3\xa5 156\xc2\xa0716 innbyggere i 1999.\n_START_SECTION_\nKulturminner\n_START_PARAGRAPH_\nDen tidligere v\xc3\xa5penfabrikken i Huangyadong (Huangyadong binggongchang jiuzhi, \xe9\xbb\x84\xe5\xb4\x96\xe6\xb4\x9e\xe5\x85\xb5\xe5\xb7\xa5\xe5\x8e\x82\xe6\x97\xa7\xe5\x9d\x80), \xc3\xa5rene 1939 til 1943, er oppf\xc3\xb8rt p\xc3\xa5 Folkerepublikken Kinas liste over kulturminner.\n_START_SECTION_\nSamferdsel\n_START_PARAGRAPH_\nKinas riksvei 207 l\xc3\xb8per gjennom fylket. Denne viktige trafikk\xc3\xa5ren begynner i Xilinhot i Indre Mongolia n\xc3\xa6r grensen til Mongolia, l\xc3\xb8per s\xc3\xb8rover og ender i Hai'an, en by som ligger i Xuwen fylke s\xc3\xb8r p\xc3\xa5 Leizhouhalv\xc3\xb8ya i provinsen Guangdong."